Karl Eduard Aun

Karl Eduard Aun (6. (vkj)/ 18. jaanuar 1861 Kanepi kihelkond, Võrumaa – 29. mai 1945 Danzig) oli eesti metsandustegelane.

Ta lõpetas Tartu Reaalkooli. 1885. aastal lõpetas ta Moskvas Petrovski-Razumovski Maaviljeluse ja Metsanduse Akadeemia. Aastatel 1886–1888 töötas ta Riias, 1888–1894 oli Tartumaal Võtikvere metskonna metsaülem.Karl Aun. Avinurme mälestused. Eesti Mets, 8/1929 Aastatel 1894–1896 töötas Riias Baltikumi Riigimaade ja Metsade Valitsuses. 

Aastatel 1897–1926 oli ta Pärnumaal Kilingi metskonna metsarevident ja metsaülem.Merle Rips. Metsaühistud koonduvad. Eesti Mets, 4/2012

1919. aastal juhendas ta metsaülemana metsanduslikke täienduskursusi. Samal aastal kutsuti teda tööle Tartu Ülikooli põllumajandusteaduskonna metsaosakonna õppejõuks, kuid ülikool ei jõudnud temaga tingimustes kokkuleppele.Toivo Meikar. Kui metsaosakonnale otsiti õppejõude. Eesti Mets 2/2010

1926. aastast elas Pärnus. Ta viis läbi dendroloogilisi uurimusi ja osales Eesti metsaseaduse väljatöötamisel. 
Ta on kirjutanud metsandusalaseid raamatuid ja artikleid ajakirjale Eesti Mets.

Teoseid
Riigi metsavahtide käsiraamat. Tallinn: Riigimetsade Valitsus, 1928
Eesti pajud. Tallinn: Riigimetsade Talitus, 1939

Isiklikku
Tema õde oli luuletaja Elise Rosalie Aun.

Viited

Kategooria:Eesti metsaülemad
Kategooria:Sündinud 1861
Kategooria:Surnud 1945